29/06/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Información pública. Número de expediente: IN407A 2014/172-1

Resolución do 16 de xuño de 2015, da Xefatura Territorial da Coruña, pola que se concede a autorización administrativa previa e de construcción da instalación eléctrica que se describe no concello de SANTIAGO DE COMPOSTELA (Núm. Expte. IN407A 2014/172-1). Visto o expediente para outorgamento de autorización administrativa previa e de construcción da instalación eléctrica que a seguir se cita: – Solicitante: Fundación Laboral para a Construción. – Enderezo social: A Poboa, 16, Montouto-Teo, 15883 Santiago de Compostela. – Denominación: LMTS, CS e CT de 400 kVA. – Situación: Pontepedriña Arriba, 13, Santiago de Compostela. – Descricións técnicas: LMTS de 276+276 m de lonxitude en cable 12/20kV, 1X240 mm 2 Al, para alimentar en bucle o CS proxectado. Entronque na LMTS SCY-812 no tramo entre o CT ROMAÑO (15CD19) e o CT AVIO (15CD15), na arqueta sita na beirarúa da rúa da Torreira (Santiago). A LMT descorrerá pola rúa Pontepedriña Arriba, ata o CS proxectado. CS en caseta prefabricada de formigón compartida co de CT proxectado, con 3 interrutores-secionadores de 24 kV, 400 A, 16kA, en cabinas metálicas prefabricadas. CT en caseta prefabricada de formigón con transformador de 400 kVA, en baño de aceite, relación 20/0,42 kV. Aparellaxe de protección e equipo de medida en cabinas metálicas prefabricadas. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construcción (DOG núm.54), esta Xefatura Territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común(modificada pola Lei 4/1999, do 13 de xaneiro); sen prexuízo de que os interesados poidan interpor calquera outro recurso que se considere pertinente. A Coruña, 16 de xuño de 2015. O xefe territorial Isidoro Martínez Arca